CELEX: 32022R1023
Language: lv
Date: 2022-06-28 00:00:00
Title: Komisijas Regula (ES) 2022/1023 (2022. gada 28. jūnijs), ar ko attiecībā uz auzu lecitīna izmantošanu kakao un šokolādes produktos, uz kuriem attiecas Eiropas Parlamenta un Padomes Direktīva 2000/36/EK, groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu (Dokuments attiecas uz EEZ)

29.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 172/5
               
            
         KOMISIJAS REGULA (ES) 2022/1023
         (2022. gada 28. jūnijs),
         ar ko attiecībā uz auzu lecitīna izmantošanu kakao un šokolādes produktos, uz kuriem attiecas Eiropas Parlamenta un Padomes Direktīva 2000/36/EK, groza Eiropas Parlamenta un Padomes Regulas (EK) Nr. 1333/2008 II pielikumu un Komisijas Regulas (ES) Nr. 231/2012 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1333/2008 (2008. gada 16. decembris) par pārtikas piedevām (1) un jo īpaši tās 10. panta 3. punktu un 14. pantu,
         ņemot vērā Eiropas Parlamenta un Padomes Regulu (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1333/2008 II pielikums nosaka Savienības atļauto pārtikas piedevu sarakstu un šo piedevu lietošanas nosacījumus.
                  
               
                     (2)
                  
                  
                     Tirgū var laist tikai tādas pārtikas piedevas, kas iekļautas Regulas (EK) Nr. 1333/2008 II pielikumā ietvertajā Savienības sarakstā, un tās var lietot pārtikā, ievērojot minētajā pielikumā norādītos lietošanas nosacījumus.
                  
               
                     (3)
                  
                  
                     Komisijas Regula (ES) Nr. 231/2012 (3) nosaka Regulas (EK) Nr. 1333/2008 II un III pielikuma sarakstā norādīto pārtikas piedevu specifikācijas.
                  
               
                     (4)
                  
                  
                     Savienības sarakstu un specifikācijas var atjaunināt saskaņā ar Regulas (EK) Nr. 1331/2008 3. panta 1. punktā minēto vienoto procedūru un pēc Komisijas iniciatīvas vai pēc pieteikuma saņemšanas.
                  
               
                     (5)
                  
                  
                     2018. gada 25. janvārī tika iesniegts pieteikums uz atļauju auzu lecitīnu izmantot par pārtikas piedevu, kas pieskaitāma Regulas (EK) Nr. 1333/2008 II pielikuma E daļā norādītajai pārtikas produktu kategorijai Nr. 05.1 “Kakao un šokolādes produkti, uz ko attiecas Eiropas Parlamenta un Padomes Direktīva 2000/36/EK (4)”, nosakot maksimālo daudzumu 20 000 mg/kg. Pēc tam pieteikumu saskaņā ar Regulas (EK) Nr. 1331/2008 4. pantu darīja pieejamu dalībvalstīm.
                  
               
                     (6)
                  
                  
                     Eiropas Pārtikas nekaitīguma iestāde (“Iestāde”) novērtēja auzu lecitīna kā pārtikas piedevas nekaitīgumu un 2019. gada 10. decembra atzinumā (5) secināja, ka tad, ja auzu lecitīnu kā pārtikas piedevu izmanto ieteiktajās devās un ierosinātajos lietošanas veidos, tas nerada bažas par kaitīgumu.
                  
               
                     (7)
                  
                  
                     Auzu lecitīns ir frakcionētu auzu eļļa, kas darbojas kā emulgators un atvieglo kakao un šokolādes produktu ražošanu, jo samazina šokolādes produktu viskozitāti un plūstamības robežu. Tas ļauj pārstrādes laikā izkausēto šokolādi viegli pārsūknēt. Turklāt auzu lecitīns novērš tauku ziedēšanu jeb pelēcīgu kārtiņu, kas uzglabāšanas laikā var veidoties uz produktu virsmas.
                  
               
                     (8)
                  
                  
                     Tāpēc ir lietderīgi auzu lecitīnu atļaut izmantot par emulgatoru pārtikas produktu kategorijā “Kakao un šokolādes produkti, uz ko attiecas Direktīva 2000/36/EK”, nosakot tā maksimālo daudzumu 20 000 mg/kg, un minētajai piedevai piešķirt E-numuru “E 322a”.
                  
               
                     (9)
                  
                  
                     Regulas (EK) Nr. 1333/2008 II pielikumā dotajā Savienības atļauto pārtikas piedevu sarakstā auzu lecitīnu (E 322a) iekļauj pirmo reizi, tāpēc Regulā (ES) Nr. 231/2012 būtu jāiekļauj šīs pārtikas piedevas specifikācija.
                  
               
                     (10)
                  
                  
                     Tāpēc Regula (EK) Nr. 1333/2008 un (ES) Nr. 231/2012 būtu attiecīgi jāgroza.
                  
               
                     (11)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumu groza saskaņā ar šīs regulas I pielikumu.
         
         
            2. pants
            Regulas (ES) Nr. 231/2012 pielikumu groza saskaņā ar šīs regulas II pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 28. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 16. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas Regula (ES) Nr. 231/2012 (2012. gada 9. marts), ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).
         
            (4)  Eiropas Parlamenta un Padomes Direktīva 2000/36/EK (2000. gada 23. jūnijs) par kakao un šokolādes produktiem, kas paredzēti lietošanai pārtikā (OV L 197, 3.8.2000., 19. lpp.).
         
            (5)  EFSA Journal 2020;18(1):5969.
      
      
         
            I PIELIKUMS
            Regulas (EK) Nr. 1333/2008 II pielikumu groza šādi:
            
                        1)
                     
                     
                        B daļas 3. punktā “Pārtikas piedevas, kas nav krāsvielas vai saldinātāji” aiz ieraksta par pārtikas piedevu E 322 iekļauj šādu jaunu ierakstu:
                        
                                    “E 322a
                                 
                                 
                                    Auzu lecitīns”;
                                 
                              
                  
                        2)
                     
                     
                        E daļā pārtikas produktu kategorijā Nr. 05.1 “Kakao un šokolādes produkti, uz ko attiecas Direktīva 2000/36/EK” aiz ieraksta par E 322 iekļauj šādu jaunu ierakstu par auzu lecitīnu:
                        
                                     
                                 
                                 
                                    “E 322a
                                 
                                 
                                    Auzu lecitīns
                                 
                                 
                                    20 000 ”
                                 
                                 
                                     
                                 
                                 
                                     
                                 
                                 
                                     
                                 
                              
                  
      
      
         
            II PIELIKUMS
            Regulas (ES) Nr. 231/2012 pielikumā aiz ieraksta par pārtikas piedevu E 322 iekļauj šādu ierakstu:
            
               
                           “E 322a AUZU LECITĪNS
                           
                        
                     
                           
                              Sinonīmi
                           
                        
                        
                           Frakcionētu auzu eļļa
                        
                     
                           
                              Definīcija
                           
                        
                        
                           Auzu lecitīns ir frakcionētu auzu eļļa, kas bagāta ar polārajiem lipīdiem, galvenokārt galaktolipīdiem. Auzu lecitīnu ražo no pārtikas auzu kodoliem, ko sijā un ekstrahē, augstā temperatūrā izmantojot etanolu, lai iegūtu neattīrītu lipīdu ekstraktu. Šo neattīrīto ekstraktu pakļauj daudzpakāpju tvaicēšanai un filtrēšanai, kas ļauj iegūt neapstrādātu auzu eļļu, ko atdala, tvaicē un filtrē, lai iegūtu auzu lecitīnu.
                           Ekstrakcijā kā šķīdinātāju var izmantot tikai etanolu.
                        
                     
                           Einecs
                        
                        
                           281-672-4
                        
                     
                           Pamatviela
                        
                        
                           Ne mazāk kā 30 % acetonā nešķīstošu polāro lipīdu
                        
                     
                           
                              Apraksts
                           
                        
                        
                           Dzeltenbrūns viskozs šķidrums
                        
                     
                           
                              Identifikācija
                           
                        
                        
                            
                        
                     
                           Holīns
                        
                        
                           Ne vairāk kā 2 g/100 g
                        
                     
                           Fosfors
                        
                        
                           Ne mazāk kā 0,5 %
                        
                     
                           Polārie lipīdi
                        
                        
                           Ne mazāk kā 35 masas %
                        
                     
                           Neitrālie lipīdi
                        
                        
                           55–65 masas %
                        
                     
                           Piesātinātie
                        
                        
                           17–20 masas %
                        
                     
                           Mononepiesātinātie
                        
                        
                           38–42 masas %
                        
                     
                           Polinepiesātinātie
                        
                        
                           38–42 masas %
                        
                     
                           
                              Tīrība
                           
                        
                        
                            
                        
                     
                           Žāvēšanas zudumi
                        
                        
                           Ne vairāk kā 2 %
                        
                     
                           Toluolā nešķīstošas vielas
                        
                        
                           Ne vairāk kā 1 masas %
                        
                     
                           Skābes skaitlis
                        
                        
                           Ne vairāk kā 30 mg KOH/g
                        
                     
                           Peroksīda skaitlis
                        
                        
                           Mazāk nekā 10 meq O2/kg tauku
                        
                     
                           Šķīdinātāju atliekas
                        
                        
                           Etanols: ne vairāk kā 300 mg/kg
                        
                     
                           Arsēns
                        
                        
                           Ne vairāk kā 0,1 mg/kg
                        
                     
                           Svins
                        
                        
                           Ne vairāk kā 0,05 mg/kg
                        
                     
                           Dzīvsudrabs
                        
                        
                           Ne vairāk kā 0,02 mg/kg
                        
                     
                           Kadmijs
                        
                        
                           Ne vairāk kā 0,05 mg/kg
                        
                     
                           
                              Mikrobioloģiskie kritēriji
                           
                        
                        
                            
                        
                     
                           Aerobo mikroorganismu daudzums
                        
                        
                           Ne vairāk kā 1 000  KVV/g
                        
                     
                           Raugs
                        
                        
                           Ne vairāk kā 100 KVV/g
                        
                     
                           Pelējums
                        
                        
                           Ne vairāk kā 100 KVV/g
                        
                     
                           Enterobaktērijas
                        
                        
                           Ne vairāk kā 10 KVV/g
                        
                     
                           Aerobās sporas
                        
                        
                           Ne vairāk kā 1 KVV/g
                        
                     
                           
                              Citi
                           
                        
                        
                            
                        
                     
                           Glutēns
                        
                        
                           Ne vairāk kā 20 mg/kg”